Document ID: 31988R3480

ΚΑΝΟΝΙΣΜΟΣ (ΕΟΚ) αριθ. 3480/88 ΤΗΣ ΕΠΙΤΡΟΠΗΣ της 9ης Νοεμβρίου 1988 για τροποποίηση του κανονισμού (ΕΟΚ) αριθ. 1618/81 για τον καθορισμό των βασικών προϊόντων που δεν επωφελούνται της προκαταβολής της επιστροφής κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 2221/88 (2), και ιδίως το άρθρο 16 παράγραφος 6, καθώς και τις αντίστοιχες διατάξεις των άλλων κανονισμών περί κοινής οργανώσεως της αγοράς στον τομέα των γεωργικών προϊόντων,
τον κανονισμό (ΕΟΚ) αριθ. 565/80 του Συμβουλίου της 4ης Μαρτίου 1980 σχετικά με την προκαταβολή των επιστροφών κατά την εξαγωγή των γεωργικών προϊόντων (3), όπως τροποποιήθηκε από τον κανονισμό (ΕΟΚ) αριθ. 2026/83 (4),
Εκτιμώντας:
ότι το άρθρο 4 παράγραφος 2 του κανονισμού (ΕΟΚ) αριθ. 565/80 εφαρμόζεται στα μεταποιημένα προϊόντα καθώς και στα εμπορεύματα που λαμβάνονται από τα βασικά προϊόντα, υπό τον όρο ότι τα συγκρίσιμα προϊόντα δεν αποκλείονται από το καθεστώς της τελειοποίησης για επανεξαγωγή-
ότι, με τον κανονισμό (ΕΟΚ) αριθ. 2236/88 του Συμβουλίου της 19ης Ιουλίου 1988 περί αναστολής του κανονισμού (ΕΟΚ) αριθ. 866/84 σχετικά με την έγκριση ειδικών μέτρων όσον αφορά την εξαίρεση του καθεστώτος της τελειοποιήσεως για επανεξαγωγή για τα γαλακτοκομικά προϊόντα και τις συνήθεις χρήσεις (5), έχει επιτραπεί μέχρι το τέλος της περιόδου 1988/89, την προσφυγή στην τελειοποίηση για επανεξαγωγή για τα εν λόγω προϊόντα και ότι, για τα ίδια αυτά προϊόντα είναι δυνατόν κατά την εν λόγω περίοδο, να προκαταβληθεί η επιστροφή-
ότι πρέπει να ενημερωθεί ο κανονισμός (ΕΟΚ) αριθ. 1618/81 της Επιτροπής (6), όπως τροποποιήθηκε από τον κανονισμό (ΕΟΚ) αριθ. 2880/84 (7), και να διαγραφούν τα γαλακτοκομικά προϊόντα από τον κατάλογο των βασικών προϊόντων που δεν μπορούν να επωφεληθούν από το καθεστώς αυτό-
ότι με τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (8), όπως τροποποιήθηκε τελευταία από τον κανονισμό (ΕΟΚ) αριθ. 3174/88 (9), έχει καθιερωθεί νέα ονοματολογία των εμπορευμάτων και ότι πρέπει, συνεπώς, να προσαρμοστεί ανάλογα ο κανονισμός (ΕΟΚ) αριθ. 1618/81-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των ενδιαφερομένων επιτροπών διαχειρίσεως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1618/88 τροποποιείται ως εξής:
1. Το άρθρο 1 αντικαθίσταται από το ακόλουθο κείμενο:
"Άρθρο 1
Τα βασικά προϊόντα που δεν επωφελούνται του καθεστώτος που αναφέρεται στο άρθρο 4 του κανονισμού (ΕΟΚ) αριθ. 565/80 απαριθμούνται στο παράρτημα.
Εντούτοις, αυτά τα βασικά προϊόντα εξαιρούνται όταν προορίζονται να χρησιμοποιηθούν στη μεταποίηση των προϊόντων που αναφέρονται:
α) στο παράρτημα Α του κανονισμού (ΕΟΚ) αριθ. 2727/75, με εξαίρεση τα προϊόντα που υπάγονται στον κωδικό ΣΟ 2309-
β) στο άρθρο 1 παράγραφος 1 στοιχείο γ) του κανονισμού (ΕΟΚ) αριθ. 1418/76 του Συμβουλίου (8).
(8) ΕΕ αριθ. L 166 της 25. 6. 1976, σ. 1."
2. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Νοεμβρίου 1988.

Labels: 3
4
17
6